รัฐมนตรีว่าการกระทรวงคมนาคม กดปุ่มเปิดทดลองให้ประชาชนโดยสารรถไฟฟ้าสีน้ำเงินส่วนต่อขยายฟรี
รัฐมนตรีว่าการกระทรวงคมนาคม กดปุ่มเปิดทดลองให้ประชาชนโดยสารรถไฟฟ้าสีน้ำเงินส่วนต่อขยายฟรี จากสถานีวัดมังกร – สถานีท่าพระ รวม 5 สถานีก่อนในระยะแรก เริ่มทดลองวันนี้วันแรก นาน 2 เดือน นายศักดิ์สยาม ชิดชอบ รัฐมนตรีว่าการกระทรวงคมนาคม กล่าภายหลังเป็นประธานเปิดการทดลองให้บริการโครงการรถไฟฟ้าสีน้ำเงิน ช่วงหัวลำโพง-บางแค ว่า เพื่อเฉลิมฉลองเนื่องในวโรกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว จึงได้เร่งดำเนินการเตรียมความพร้อมสำหรับเปิดให้ประชาชนทดลองใช้บริการรถไฟฟ้าสายสีน้ำเงิน ส่วนต่อขยาย ช่วงหัวลำโพง-บางแค ให้แล้วเสร็จโดยเร็ว โดยเปิดให้ประชาชนได้ทดลองใช้บริการฟรี จากสถานีวัดมังกร – สถานีท่าพระ รวม 5 สถานี ได้แก่ สถานีวัดมังกร สถานีสามยอด สถานีสนามไชย สถานีอิสรภาพ และสถานีท่าพระ เริ่มตั้งแต่วันนี้เป็นต้นไป (29 กรกฎาคม) จนถึงวันที่ 28 กันยายน 2562 รวมเวลา 2 เดือน สำหรับช่วงแรกจะเปิดทดลองใช้บริการทุกวัน โดยออกจากสถานีหัวลำโพงจนถึงสถานีท่าพระ ขบวนแรกในเวลา 10.00 น. และขบวนสุดท้ายในเวลา 16.00 น. ผู้โดยสารที่เดินทางจากสายสีน้ำเงิน (สถานีเตาปูน ถึง สถานีหัวลำโพง) ต้องเปลี่ยนขบวนรถไฟฟ้าที่สถานีหัวลำโพง เพื่อเดินทางไปยังสถานีสายสีน้ำเงินส่วนต่อขยาย โดยใช้เหรียญหรือบัตรโดยสารรถไฟฟ้า MRT เดินทางในระบบรถไฟฟ้าผ่านประตูอัตโนมัติได้ตามปกติ หรือออกเหรียญโดยสารได้ที่เครื่องออกเหรียญโดยสารอัตโนมัติหรือห้องออกบัตรโดยสารทุกสถานี โดยมีรถไฟฟ้าให้บริการ 3 ขบวน ระยะห่างระหว่างขบวนประมาณ 8 นาที ส่วนระบบความปลอดภัย เนื่องจากมีการสร้างรอดผ่านแม่น้ำเจ้าพระยา ซึ่งมีความลึกจากระดับผิวน้ำ 30 เมตร ได้วางระบบความปลอดภัยไว้ทุก 750 เมตร จะมีอุโมงค์ทางหนีออกมา หากเกิดเหตุที่ไม่คาดคิดขึ้น ขณะเดียวกันยังมีการติดตั้งกล้อง CCTV ครอบคลุมพื้นที่ด้วย สำหรับโครงการรถไฟฟ้าสายสีน้ำเงิน ขณะนี้อยู่ช่วงระยะที่สองสถานีหัวลำโพง-สถานีหลักสอง ซึ่งช่วงแรกจากสถานีบางซื่อ-หัวลำโพง ได้ดำเนินการเสร็จเรียบร้อยแล้ว และทั้งหมดจะเสร็จสมบูรณ์เมื่อระยะที่สามเสร็จสิ้นจากสถานีบางซื่อ-สถานีท่าพระ จะมีขบวนรถไฟทั้งหมด 35 ขบวน จะทำให้สัญจรจากฝั่งตะวันออกทางด้านบางแค เดินทางเข้ามาที่ยังศูนย์กลางกรุงเทพได้สะดวกขึ้น และฝั่งทางเหนือที่ย่านบางซื่อสามารถเดินทางมายังย่านเยาวราช ซึ่งจะทำให้ทั้งคนไทยและคนต่างชาติที่จะเดินทางมาท่องเที่ยวที่เยาวราชจะสามารถเดินทางได้ง่ายขึ้น และจะสามารถบรรเทาปัญหาการจราจรบนท้องถนนได้ดียิ่งขึ้น////เสียง//ทั้งนี้ หลังจากเปิดให้ประชาชนได้ทดลองใช้บริการฟรีแล้ว จะเปิดให้บริการรถไฟฟ้าสายสีน้ำเงิน ส่วนต่อขยาย ช่วงหัวลำโพง-บางแค อย่างเป็นทางการเต็มรูปแบบและจะเริ่มจัดเก็บค่าโดยสารตามปกติ ในวันที่ 29 กันยายน 2562 เป็นต้นไป ส่วนอัตราค่าโดยสารจะเริ่มต้นที่ 16 บาท โดยค่าโดยสารจะเพิ่มขึ้นตามระยะทางอัตราสูงสุด 42 บาท และในต้นปี 2563 จะเปิดให้บริการรถไฟฟ้าสายสีน้ำเงินช่วงเตาปูนท่าพระ ซึ่งจะมีเส้นทางเชื่อมต่อเป็นวงกลม โดยมีสถานีท่าพระเป็นสถานีร่วม ทั้งนี้ หลังจากรับฟังรายงานการดำเนินงานที่สถานีสนามไชย รัฐมนตรีว่าการกระทรวงคมนาคมทและคณะ ได้ทดลองนั่งโดยสารรถไฟฟ้าสายสีน้ำเงินจากสถานีสนามไชยไปยังสถานีท่าพระ จากนั้นได้ถือถกษ์ดีในเวลา เวลา 09.59 น. กดปุ่มเปิดประตูรถไฟฟ้าเที่ยวแรก เพื่อเป็นสัญลักษณ์การเปิดทดลองให้บริการ โครงการรถไฟฟ้าสีน้ำเงินส่วนต่อขยาย ช่วงหัวลำโพง-บางแค พร้อมทั้งกล่าวทักทายประชาชนกลุ่มแรกที่มารอขึ้นรถไฟฟ้าที่สถานีท่าพระอย่างเป็นกันเอง โดยบรรยากาศวันแรกเป็นไปอย่างคึกคัก